|  |
| --- |
| **Polinezijos istorija** |
| Malajų-polineziečių migracija

---

 |
| Archeologinės kultūros: |
| moai, marae, heiau, langi |
| Tui Manua, Tui Pulota |
| Tui Tonga |
| Havajai, Rarotonga, Malietoa, Tui Viti

---

 |
| Kolonijos: |
| Britų kolonijos, Naujoji Zelandija, Prancūzų Polinezija, JAV salų teritorijos, Vokietijos Samoa

---

 |
| Dabartiniai politiniai vienetai: |
| Naujoji Zelandija, *Amerikos Samoa*, *Havajai*, *Prancūzų Polinezija*, Kuko Salos, Niujė, *Pitkerno salos*, Samoa, Tonga, Tuvalu, *Valis ir Futuna* |

**Kuko Salos** pavadintos pagerbiant anglų keliautoją Džeimsą Kuką, kuris čia lankėsi 1773 ir 1777 m. savo jūrinių ekspedicijų aplink pasaulį metu.

Ikikolonijinis periodas
-----------------------

Rarotongos saloje pirmieji polineziečiai apsilankė tarp 600 ir 800 m. e. metų. Antropologų teigimu, salų gyventojai yra kilę iš Mažosios Azijos – į Polineziją pateko per Malajos pusiasalį. Pasak vietinės legendos, čia žmonės atsikraustė iš žemės, kurią jie vadino *Avaiki*. Okeanijoje žmonės iš perpildytų mažų salelių migravo ieškodami laisvų vietų gyvenimui, naujų mitybos šaltinių.

Kolonijinis periodas
--------------------

Kapitonas Džeimsas Kukas
Ispanų laivai salyne pasirodė XVI amžiuje. Vėliau jas nuo 1773 m. tyrinėjo ir aprašė bei kartografavo Džeimsas Kukas. Jis „praleido" vieną salą – didžiausią Rarotongos salą, o asmeniškai lankėsi ir apžiūrėjo vieną mažiausių – Palmerstono atolą. Po penkiasdešimties metų anksčiau vadintas Hervey salas rusų admirolas Ivanas Kruzenšternas (vok. *Adam Johann von Krusenstern*) pavadina Kuko salomis savo išleistame žemėlapyje *Atlas de l’Ocean Pacifique*.

Kuko salos išgyveno skaudžius nuostolius dėl vergvaldžių savivalės, netekdamos didelės savo išvežtų gyventojų dalies. Į salas aktyviai skverbėsi misionieriai, diegdami tarp čiabuvių krikščionybę.

Aneksija
--------

Tarp 1858 ir 1888 m. gyvavo Rarotongos karalystė. Nuo 1888 m. Rarotongos karalystės karalienės Makea Takau prašymu tapo britų protektoratu, kad sutrukdyti Prancūzijos ekspansiją regione. 1893-1901 m. egzistavo Kuko Salų Federacija. Po 1900 m. jų administracinė kontrolė perėjo Naujosios Zelandijos žinion.

Laisvoji asociacija
-------------------

1965 m. gyventojai pasirinko parlamentinį savivaldos statusą ir laisvąją asociaciją su Naująja Zelandija. Oficialus valstybės vadovas – Didžiosios Britanijos karalienė Elžbieta II. Didžiosios Britanijos monarchą Salose reprezentuoja Karalienės atstovas. Nuo 2003 m. Kuko Salų maorių kalba patvirtinta valstybine kalba.

Svarbiausi įvykiai
------------------

Rusų ekspedicija prie Kuko salų 1816 m.
Kuko salų aneksijos ceremonija 1900 m. dalyvaujant salų karalienei Makea Takau
Rarotongos salos *Takitumu* genties vadas Pa te Pou Ariki (apie 1837 m.)
**1595** – pirmas europietis, ispanas  Alvaro de Mendana de Neira, išvydo salas;

**1606** – remiantis rašytiniais šaltiniais, portugalų-ispanų keliatojas Pedro Fernández de Quirós pirmasis iš europiečių įžengė į salas (Rakahangos salą);

**1773** – Džeimsas Kukas tyrinėja salas ir pavadina jas Hervey salomis;

**1813** – anglų misionierius Džonas Viljamsas pirmą kartą oficialiai apžiūri Rarotongą;

**1821** – anglų ir taitiečių misionieriai apsigyvena Aitutaki saloje – pirmieji gyventojai ne polineziečiai;

**1824** – admirolas Ivanas Kruzenšternas, pagerbdamas kapitoną Džimsą Kuką, salas pirmą kartą pavadina Kuko salomis;

**1858** – Kuko salos susivienija į Rarotongos karalystę;

**1862** – vergų pirkliai per porą metų į Kaljao (Peru) išgabeno apie du trečdalius vietos gyventojų iš Penrino, Rakahangos ir Pukapukos salų;

**1888** – paskelbiamas britų protektoratas, įsteigiamas federalinis parlamentas;

**1901** – salas aneksuoja Naujoji Zelandija;

**1946** – sukuriama Įstatymų leidybos taryba;

**1965** – įgyja savivaldos statusą ir laisvąją asociaciją su Naująja Zelandija, Albertas Henris išrenkamas pirmuoju ministru pirmininku;

**1974** – Karalienė Elžbieta II įšventina Albertą Henrį į riterius;

**1979** – seras Albertas Henris netenka premjero posto ir visų regalijų dėl rinkimų klastojimo; Tomas Devisas tampa premjeru;

**1980** – nustatoma jūrų siena su Amerikos Samoa;

**1981** – pataisoma šalies Konstitucija – parlamento narių skaičius padidėja nuo 22 iki 24; Tomas Devisas įšventinamas į riterius;

**1985** – paskelbiama nebranduolinė zona Pietų Ramiajame vandenyne;

**1986** – paskelbiama neutralumo politika;

**1990** – nustatoma jūrų siena su Prancūzijos Polinezija;

**1991** – pasirašoma sutartis su Prancūzija – kaip nepasitenkinimas Naujosios Zelandijos vykdoma politika;

**1995** – Prancūzijai atlikus atominės bombos sprogdinimą Mururoa atole, naujasis premjeras Džefris Henris protestuodamas prie atolo pakrantės nusiunčia valtis su genčių kariais, apsirengusiais tradiciniais karo rūbais; branduoliniai bandymai nutraukiami;

**1997** – užmezgami diplomatiniai santykiai su Kinija;

**1997** – ciklonas „Martinas" nuniokoja salas, sugriauna 80% pastatų, žūna 6 žmonės, padaroma didelė žala juodųjų perlų pramonei;

**2000** – užmezgami pilnateisiai diplomatiniai santykiai su Prancūzija;

**2004** – apsikeičiama oficialiais vizitais su Kinija, gaunama finasinė parama;

**2006** – eiliniai parlamento rinkimai.

Literatūra
----------

* *Cook: the Extraordinary voyages of Captain James Cook*, 2003, Nicholas Thomas,
* *Lonely Planet Guidebook: Rarotonga & the Cook Islands*, Errol Hunt, Nancy J. Keller,
* *Discoverers Of The Cook Islands And The Names They Gave*, Alphons M.J. Kloosterman.

Nuorodos
--------

|  |  |
| --- | --- |
|  | **Vikiteka: Kuko Salų istorija** – vaizdinė ir garsinė medžiaga  |

* Kuko salų istorija
* Rarotongos istorija
* Kuko salų jūros sienų sutartis
* Genčių nepriklausomybės siekimas